Source: https://www.bakurier.sk/urbanizmus-a-vystavba/clanok-magistrat-sa-kvoli-zastaveniu-vystavby-v-dubravke-odvolal-na-krajskom-sude-v-bratislave
Timestamp: 2017-06-28 21:05:11+00:00

Document:
Magistrát sa kvôli zastaveniu výstavby v Dúbravke odvolal na Krajskom súde v Bratislave, Bratislavský kuriér
Urbanizmus a výstavba 16. máj 2017
Magistrát sa kvôli zastaveniu výstavby v Dúbravke odvolal na Krajskom súde v Bratislave
V súvislosti s pozastavením prác na výstavbe náhradných nájomných bytov v Dúbravke v lokalite Pri kríži, o ktorom rozhodol Okresný súd Bratislava IV. s účinnosťou od 28. apríla 2017, sa magistrát hlavného mesta ako žalovaná strana voči rozhodnutiu odvolala 12. mája 2017. Bratislavský kuriér o tom informoval hovorca Krajského súdu v Bratislave Pavol Adamčiak.
Ako uviedol: „Žalovaný podal odvolanie proti neodkladnému opatreniu dňa 12. 5. 2017. Súd vykoná procesné úkony v zmysle ustanovení s tým, že podané odvolanie spolu s výzvou na vyjadrenie sa doručí žalobcovi.
Až po vykonaní procesných úkonov podľa § 373 môže súd prvej inštancie predložiť odvolanie a spisový materiál odvolaciemu Krajskému súdu v Bratislave.“
Ako sme už informovali, od 28. apríla sú pozastavené práce súvisiace s výstavbou náhradných nájomných bytov v lokalite Pri kríži. Informoval o tom starosta Dúbravky Martin Zaťovič s tým, že
Okresný súd Bratislava IV nariadil neodkladné opatrenia, ktoré sú vykonateľné doručením. Hlavné mesto sa musí zdržať akejkoľvek stavebnej činnosti na pozemku a aj výrubu drevín.
Voči rozhodnutiu sa môže hlavné mesto odvolať na Krajský súd (čo aj urobilo 12.5.).
Výšková budova Discovery Tower má vyrásť na Mlynských nivách

References: súd 
 Súd 
 § 373
 súd 
 súd 
 súd